《水调歌头·造物巧能赋》
清代·曹遇

造物巧能赋，新腊报花期。江梅清瘦、只是洁白逞芳姿。我欲超群绝类，故学仙家繁杏，农艳映横枝。朱粉腻香脸，酒晕著冰肌。

玉堂里，山驿畔，最希奇。谁将绛蜡笼玉，香雪染胭脂。好向歌台〔舞〕榭，斗取红妆娇面，偎依韵偏宜。羌管莫吹动，风月正相知。

作者简介：清江苏上海人，字麓蒿。康熙末贡生。工诗，为董俞弟子。与从弟曹炳曾、曹煐曾齐名，有《道腴堂诗集》。